Iigaste külanõukogu
Iigaste külanõukogu oli külanõukogu Eesti NSV-s aastatel 1945–1954. Iigaste külanõukogu moodustati 1945 septembris Valgamaal Karula vallas. Külanõukogu keskus asus Iigaste asunduses. Seoses maakondade ja valdade likvideerimise ning maarajoonide moodustamisega arvati Iigaste külanõukogu 1950 septembris Valga rajooni koosseisu. 1954 juunis Iigaste külanõukogu likvideeriti ja selle territoorium liideti Tõlliste külanõukoguga.